Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 888

2. BIZTONSÁGI FILOZÓFIA 2.1. BIZTONSÁGI CÉLKITÛZÉSEK 2.001. Az atomerõmûvek biztonsági rendszereit, rendszerelemeit úgy kell megtervezni, hogy az atomerõmûvek alkalmazásával kapcsolatosan megfogalmazott nukleáris biztonsági célkitûzés, valamint az azt megalapozó sugárvédelmi és mûszaki biztonsági célkitûzések megvalósíthatóak legyenek. 2.002. Általános nukleáris biztonsági célkitûzés, hogy a lakosság egyedei és csoportjai, valamint a környezet védelme biztosított legyen az ionizáló sugárzás veszélyével szemben. Ezt az atomerõmûben megvalósított hatékony védelemmel és annak megfelelõ színvonalú fenntartásával kell biztosítani. 2.003. Sugárvédelmi célkitûzés, hogy az atomerõmû üzemeltetése során az üzemeltetõ személyzet és a lakosság sugárterhelése mindenkor az elõírt határértékek alatt, az ésszerûen elérhetõ legalacsonyabb szintû legyen. Ezt biztosítani kell tervezési üzemzavarok és amilyen mértékben ésszerûen lehetséges súlyos balesetek következtében fellépõ sugárterhelések esetén is. 2.004. Mûszaki biztonsági célkitûzés, hogy az események bekövetkezése nagy biztonsággal megakadályozható legyen, a létesítmény tervezésénél figyelembe vett valamennyi feltételezett kezdeti esemény esetén a lehetséges következmények az elõírt mértékeken belül legyenek valamint a balesetek valószínûsége elegendõen alacsony legyen. 2.2. A MÉLYSÉGBEN TAGOLT VÉDELEM ELVE 2.005. A mélységben tagolt, többszintû védelem a biztonsági célkitûzések megvalósításának alapvetõ elve. Ezt az elvet alkalmazni kell minden biztonsággal összefüggõ tevékenységre – legyen az akár szervezéssel, üzemeltetéssel vagy tervezéssel kapcsolatos – úgy, hogy egy bekövetkezõ hiba ellensúlyozható vagy kijavítható, a súlyosabb veszélyhelyzet kialakulása megakadályozható legyen. 2.006. A védelem elsõ szintjének célja a normál üzemi állapottól való eltérés megakadályozása. 2.007. A második szint célja a normál üzemi állapottól eltérõ állapot észlelése és annak megakadályozása, hogy a várható üzemi események tervezési üzemzavari helyzetekké váljanak. 2.008. A harmadik szint célja, hogy meghatározott üzemzavartípusok (tervezési üzemzavarok) megvalósulása esetén is biztosítva legyenek a 2.002-ben leírt célkitûzések. 2.009. A negyedik szint célja a tervezés alapjául választott tervezési üzemzavarokat meghaladó események, balesetek során a lakosság és az üzemeltetõ személyzet védelme, a következmények enyhítése az ilyen események bekövetkezésének gyakoriságát és lehetséges következményeit egyaránt figyelembe vevõ specifikus (lehetõleg passzív) kiegészítõ rendszerekkel, rendszerelemekkel, továbbá az atomerõmû állapotának folyamatos figyelemmel kísérésével. 2.010. Az ötödik szint kiépítésének célja a súlyos baleset bekövetkezésekor a radiológiai következmények enyhítése a lakosság és a környezet megóvása érdekében. Mind a lakosság, mind az üzemeltetõ személyzet további védelmére – minden lehetséges eset figyelembevételével – a balesetelhárítási intézkedések tervét is ki kell dolgozni.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes